หนูปวดเหงือกค่ะ ข้างฟันกามซี่สุดท้ายอยู่มันมีฟันโผล่ขึ้นมาเป็นไรรึป่าวค่ะ มันเจ้บมากๆค่ะเคี้ยวอาหารไม่สะดวกและดูเหมือนอีกข้างก้อจะมีขึ้นอีก หนูอายุ18แล้วฟันขึ้นไม่ครบรึยังไง แต่มันปวดมากๆค่ะ ต้องไปผ่ารึป่าว????
สวัสดีค่ะ จากอาการดังกล่าวมา อาการปวดเหงือกน่าจะเกิดจากเหงือกอักเสบจากมีฟันคุด โดยการอักเสบของเหงือกที่ปกคลุมฟันคุดจะเกิดได้ง่าย เพราะเศษอาหารมีโอกาสติดเข้าไปใต้เหงือกบริเวณฟันคุดได้ง่ายกว่าบริเวณที่ฟันปกติ เศษอาหารเหล่านี้ก็จะเป็นแหล่งเพาะเชื้อแบคทีเรีย ทำให้เกิดการอักเสบตามมา ซึ่งจะทำให้มีอาการปวดและบวม และอาจกลายเป็นฝีที่เหงือกตามมาดังนั้นหากมีฟันคุดควรไปผ่าเอาออก ไม่ควรเก็บไว้ค่ะโรคอื่นๆที่เป็นไปได้เช่นฟันผุ รากประสาทฟันอักเสบหรือติดเชื้อแนะนำไปพบทันตแพทย์เพื่อประเมินอาการและทำการผ่าตัดแก้ไขเบื้องต้นรับประทานอาหารอ่อนๆ ที่ไม่ต้องเคี้ยวมาก บ้วนปากเบาๆด้วยน้ำสะอาดหรือน้ำเกลืออุ่นๆ แปรงฟันได้เบาๆวันละ 2 ครั้ง รับประทานยาแก้ปวด ยาแก้อักเสบที่ไม่ใช่สเตียรอยด์หรือยาแก้ปวดเพื่อบรรเทาอาการได้